700 + atrakcií a tipov na výlety po celom Slovensku
Tento rok bude bohatý na predĺžené víkendy a možno aj vy plánujete, kam na výlet na Slovensku. Turistickými atrakciami je posiate celé Slovensko a stačí si len vybrať. A aby ste to mali jednoduchšie, tak sme pre vás pripravili prehľadnú mapku, v ktorej aktuálne nájdete viac ako 777 tipov na výlety po celej Slovenskej republike. Hrady, zámky, hojdačky, lavičky v prírode, kúpaliská, zaujímavé ubytovania, či atrakcie pre deti. Nájdete tu množstvo tipov na aktivity v každom kraji. Stačí si len vybrať.
1. Atrakcie pre deti
Keďže po novom cestujeme v trojici, tak sa najskôr pozrieme na najzaujímavejšie atrakcie pre deti na Slovensku. Takže ak rozmýšľate, kam s rodinkou na výlet po Slovensku, určite si niečo zo zoznamu vyberiete.
V mapke nájdete viac ako 70 miest vhodných pre deti. Všetky sme vyskúšali buď my, alebo naši kamaráti. Určite nám tam mnoho miest ešte chýba, takže ak vás niečo napadne, smelo nám napíšte.
A ktoré sú podľa nás tie naj?
Najlepšie atrakcie pre deti na Slovensku
- Rozprávkový les v Nezbudskej Lúčke
- Kráľovstvo Hrabovo pri Ružomberku
- Bludiská na Slovensku
- Bludisko v Kukurici v obci Maršová-Rašov
- Bludisko Stará Ľubovňa – Najväčšie bludisko v strednej Európe
- Labyrint Liptov – Najväčšie drevené bludisko na Slovensku
- Parky miniatúr
- PARK MINIATÚR Podolie
- Park MINI Slovensko Liptovský Ján
- Tatrapolis Ostrov Fantázie
- Historické železničky a cyklodreziny
- Oravská lesná železnica
- Lesná úvraťová železnica Vychylovka
- Považská lesná železnica Pribylina
- Čiernohronská železnica
- Poľná železnica v Nitre
- Detská železnica v Košiciach
- Zubačka Tisovec
- Lesná železnica Katarínka
- Výlety sa zvieratkami
- Sysľovisko Biele vody Muránska planina
- Nutrie pri obci Skačany
- Topoľčianska zubria zvernica
- Ranč pod Babicou Bojná
- Zoo Bratislava
- Zoo Bojnice
- Zoo Košice
- Malkia Park
- Gazdovský dvor Náš sen
- Bačíkovo Zázrivá
- Bioklimatický Park Drienová
- Zoo Spišská Nová Ves
- Oáza sibírskeho tigra – Kostolná pri Dunaji
- Gazdovstvo Uhliská
- Gazdovský dvor Abeland
- FarmaPARK Lubina
- Zoo Košice
- Panthera park
- Eko Park Piešťany
- Motokáry Orechová Potôň
- Šmolkovia – Magický svet
- Najlepšie detské kútiky a herne pre deti
- Detský svet Penzión Marko
- Hoplandia Banská Štiavnica
- Kongo Žilina
- Alexpark Spišská Nová Ves
- Gumiland Bojnice
- Babyland Villa Betula
- Kinderland Námestovo
- Bounce Park 17 Banská Bystrrica
- Detský sen Martin
- FunVille Hozelec (Vysoké Tatry)
Ak by sme mali vybrať z celého zoznamu tie naj, tak za nás by suverénne vyhrala Lubina. Farma Park v Lubine je naozaj skvelý. Detičky môžu vojsť prakticky do každého výbehu a pohladkať si mini zvieratká. Všade naokolo je personál, ktorý vám poradí, dá krmivo, či nasmeruje, kam sa oplatí ísť.
Druhé miesto, ktoré zaujme je jazda na vláčiku. Takýchto miest máme na Slovensku hneď niekoľko. nám sa však najviac páči Čierny Balog. Unikátny zážitok je jazda v Čiernom Balogu cez futbalové ihrisko. Skúste si výlet naplánovať na deň, keď sa hrá zápas.
2. Hrady, zámky, kaštiele a zrúcaniny na Slovensku
Kto nás sleduje už dlhšie, tak vie, že hrady a zámky sú naša srdcovka. Nikdy si nenecháme ujsť príležitosť nejaký navštíviť. A na Slovensku veru nájdete mnohé hrady, zámky, kaštiele i zrúcaniny, ktoré boli v minulosti sídlami významných panovníkov a šľachty. Dnes si väčšinu z nich môžete pozrieť ako návštevník, a niekde sa dokonca dá aj ubytovať.
Asi najkrajší a najnavštevovanejší je Oravský hrad v obci Oravský Podzámok, ktorý patrí medzi najvýznamnejšie na celom Slovensku. Za zmienku samozrejme stoja aj Bojnice, ktoré sú ako keby vystrihnuté z rozprávky na západe to je krásny Trenčiansky hrad a na východe má prvenstvo určite Spišský hrad.
A ktoré hrady, zámky, kaštiele a zrúcaniny sú v jednotlivých krajoch podľa nás naj?
TOP 10 Žilinský kraj:
- Oravský hrad
- Hrad Strečno
- Budatínsky hrad
- Hrad Lietava
- Zámok a Sobášny palác v Bytči
- Hrad Blatnica
- Hrad Sklabiňa
- Hričovský hrad
- Hrad Zniev
- Likavský hrad
TOP 10 Banskobystrický kraj
- Hrad Kremnica
- Zvolenský zámok
- Zámok Halič
- Vígľašský zámok
- Hrad Ľupča
- Hrad Revište
- Vodný hrad a kaštieľ Hronsek
- Hrad Šášov
- Hrad Šomoška
- Kaštiel Coburgovcov v Jelšave
- Hrad Divín
- Kaštieľ v Sv. Antone
TOP 10 Trenčiansky kraj
- Bojnický zámok
- Hrad Trenčín
- Hrad Beckov
- Považský hrad
- Hrad Čachtice
- Hrad Lednica
- Kaštieľ Brodzany
- Hrad Tematín
- Hrad Uhrovec
- Kaštieľ Dubnica
TOP 10 Trnavský kraj
- Holíčsky zámok
- Zámok Smolenice
- Hlohovský zámok
- Hrad Branč
- Hrad Dobrá Voda
- Kaštieľ Chtelnica
- Hrad Korlátka
- Pálffyovský kaštieľ Malacky
- Renesančný kaštieľ Esterházyovcov Galanta
- Amade Château Vrakúň (hotel, avšak možnosť rôznych aktivít a zážitkov – napr. piknik v parku, jazda na koči, gastrozážitky…)
TOP 10 Bratislavský kraj
- Bratislavský hrad
- Hrad Devín
- Červený kameň
- Pezinský zámok
- Plavecký hrad
- Biely Kameň
- Kaštieľ Rusovce
- Kaštieľ Budmerice
- Kaštieľ Malinovo
- Hrad Pajštún
TOP 10 Nitriansky kraj
- Nitriansky hrad
- Hrad Gýmeš
- Oponický hrad
- Kaštieľ Mojmírovce
- Kaštieľ Topoľčianky
- Levický hrad
- Kaštieľ v Šali
- Kaštieľ Nitrianska Blatnica
- Kaštieľ Bardoňovo
- Hrad Hrušov
TOP 10 Prešovský kraj
- Hrad Kežmarok
- Ľubovniansky hrad
- Brekovský hrad
- Kapušiansky hrad
- Hrad Plaveč
- Hrad Zborov
- Humenský kaštieľ
- Kaštieľ Strážky
- Hrad Stropkov
- Kaštieľ Hanušovce
TOP 10 Košický kraj
- Spišský hrad
- Kaštieľ a letohrádok Dardanely v Markušovciach
- Kaštieľ Betliar
- Krásna Hôrka
- Kaštieľ Budimír
- Kaštieľ Michalovce
- Viniansky hrad
- Hrad Slanec
- Turniansky hrad
- Vodný hrad Štítnik
3. Najkrajšie doliny, kaňony a tiesňavy
Turistika na Slovensku patrí medzi obľúbené činnosti. Je to najmä vďaka tomu, že sa tu nachádza niekoľko národných parkov a chránených krajinných oblastí. Národný park Malá Fatra, Národný park Veľká Fatra, Muránska planina, Slovenský kras, Slovenský Raj či Vysoké a Nízke Tatry sú plné krásnych dolín a väčšina z nich je vhodná aj pre rodiny s deťmi, nakoľko sú dlhé a často nimi vedie pekná asfaltová cesta, kde nie je problém s kočíkom. Bola by preto škoda, ak by ste si na niektorý z výletov nevybrali práve jednu z nádherných slovenských dolín. Nájdete ich takmer všade.
A ktoré sú podľa nás tie najkrajšie?
- Haluzická tiesňava
- Kvačianska dolina
- Prosiecka dolina
- Čertova dolina
- Čutkovská dolina
- Zádielska tiesňava
- Malá studená dolina
- Vrátna dolina
- Veľká studená dolina
- Manínska tiesňava
- Ľubochnianska dolina
- Rajecká dolina
- Lačnovský kaňon
- Šikľavá skala
- Hrabovská dolina
4. Rozhľadne, hojdačky, lavičky, náučné chodníky a výhľady
Rozhľadne, krásne výhľady, náučné chodníky či hojdačky a lavičky v prírode sú v poslednej dobe naozaj veľmi populárne. Nejakú rozhľadňu, hojdačku či lavičku nájdete pomaly na každom kopci kdekoľvek na Slovensku. Rozhľadne a hojdačky rastú ako huby po daždi a nás to neskutočne baví objavovať ich. Aj vďaka tomu vznikol článok, v ktorom sme zozbierali viac ako 100 hojdačiek a postupne ich všetky navštevujeme. Vraciame sa tak do detských čias.
Okrem hojdačiek samozrejme milujeme aj rozhľadne. A tie veru za hojdačkami nezaostávajú. U nás doma na Slovensku ich máme tiež požehnanie.
A ktoré sú teda tie naše naj?
TOP 10 Najkrajších hojdačiek na Slovensku
- Krpeľany – Hojdačka s výhľadom na Malý Kriváň
- Lysá pod Makytou – Hojdačka Strelenka
- Záriečie – Hojdačka Púchovskej doliny
- Zázrivá – Hojdačka s výhľadom na Malú Fatru
- Osádka – Hojdačka Bačov stolec s výhľadom na Malý Choč
- Soblahov – Hojdačka s výhľadom na Strážovské vrchy
- Lietavská Svinná – Hojdačka v Doline do Patúcha
- Oravská Lesná – Hojdačka s výhľadom na Malú Fatru
- Hojdačka v Gelnici
- Zuberec – Hojdačka s výhľadom na Roháče
TOP 10 Najkrajších lavičiek v prírode
- Lavička v Korni
- Lavička lásky a rodiny Skalité
- Megalavička Kláštor pod Znievom
- Megalavička Čičmany
- Lavička obrov z Paty
- Obria lavička Oravská Polhora
- Okno do Rajeckej doliny
- Lavička Čipčie
- Vyhliadková lavička Poluvsanka
- Lavička Dolný Hričov
TOP 10 rozhľadní a vyhliadkových veží na Slovensku
- Rozhľadňa Zbojská
- Rozhľadňa Veľké Borové
- Vyhliadková veža Devínska Kobyla
- Terchovské srdce
- Vyhliadková veža Malá Tŕňa
- Vyhliadková veža Horné Lazy
- Čajka v oblakoch Bojnice
- Vyhliadka Malý Roháč
- Rozhľadňa na Bobovci
- Rozhľadňa Unín
5. Zaujímavé miesta a zážitky
Na Slovensku môžeme nájsť naozaj množstvo krásnych miest a prežiť kadejaké zážitky. Niekedy len stačí vynechať tie najznámejšie pamiatky a miesta a zážitok bude často omnoho väčší. Pozrite sa spoločne s nami na pár tipov, na netradičné lokácie a zážitky naprieč Slovenskom.
Najzaujímavejšie miesta na Slovensku, o ktorých ste možno nevedeli
- Vodné mlyny na Malom Dunaji
- Jelka
- Kolárovo
- Dunajský Klátov
- Tomášikovo
- Rio de Klin
- Štiavnické tajchy
- Umelý gejzír v Rajeckej Lesnej
- Stratený budzogáň
- Barlangy
- Korňanský ropný prameň
- Levanduľové polia na Slovensku
- Levanduland na Záhorí
- Levandéria Tomášikovo
- Čarovná lúka Oščadnica
- Rozárium M. H. Chotekovej Medolandia
- Katakomby pod Žilinou
TOP 10 zážitkových výletov po Slovensku
- Splavy Riek
- Váh
- Dunajec
- Malý Dunaj
- Hron
- Orava
- Hornád
- Ipeľ
- Jazda na kolobežkách od Ochtinskej aragonitovej jaskyne ku kaštieľu Coburgovcov
- Kubínska Hoľa – Najdlhší Zipline na Slovensku
- Via Ferraty na Skalke
- Zážitkové prehliadky v Banskej Štiavnici
- Jazda na Slovakia ringu v Orechovej Potôni
- Jazda na cyklodrezinách na Horehroní
- Zážitkový deň na farme
- Hrnčiarstvo
- Umenie na mieste X
- Račia procedúra
- Kukaň
- Figová jama
- Za časom na oblohe
- Kométa
6. Skanzeny, ľudová architektúra, sakrálne a technické pamiatky
S ľudovou architektúrou sa na Slovensku môžeme stretnúť naozaj často. Dodnes existujú mnohé obce a oblasti, kde tradícia stále žije. Kto by nepoznal obce ako Čičmany, Vlkolínec, Podbiel, Sebechleby, Brhlovce, Hybe či Španiu Dolinu.
Mnohé objekty slovenskej ľudovej architektúry na týchto miestach sú pamiatkovo chránené a veľa z nich je zapísaných do zoznamu svetového kultúrneho dedičstva UNESCO. My sme väčšinu z nich navštívili a určite odporúčame výlet aj vám.
Okrem živých obcí sa dajú rôzne objekty ľudovej architektúry nájsť po celom Slovensku. Väčšinou sa jedná o rôzne humná, maštale, mlyny, vyhne, dielne, mosty, kostoly a podobne. Rozdeliť ich môžeme do 5 skupín na obytné, hospodárske, výrobné, sakrálne a verejné.
V prípade, že chcete mať všetko pekne pohromade, tak je najlepšou voľbou návšteva skanzenu.
TOP 10 skanzenov na Slovensku
- Skanzen Bardejovské kúpele
- Skanzen Zuberec
- Skanzen Martin
- Skanzen Vychylovka
- Skanzen Pribylina
- Skanzen Stará Ľubovňa
- Archeoskanzen Havránok
- Banské múzeum v prírode
- Skanzen Svidník
- Skanzen Humenné
TOP 10 miest s ľudovou architektúrou na Slovensku
- Bobrova Raľa Podbiel
- Chamkova stodola Šumiac
- Čičmany
- Vlkolínec
- Špania Dolina
- Terchovské osady – Osada Jánošíkovci a Osada u Marunov
- Osada Kysuca
- Františkova Huta
- Skalné obydlia Brhlovce
- Osturňa
Najzaujímavejšie sakrálne pamiatky Slovenska
- Románsky kostolík Haluzice
- Modrý kostolík Bratislava
- Drevené chrámy v slovenskej časti Karpatského oblúka
- Kostol svätého Františka z Assisi v Hervartove
- Kostol Všetkých svätých v Tvrdošíne
- Kostol Najsvätejšej Trojice v Kežmarku
- Drevený artikulárny kostol v Leštinách
- Drevený artikulárny kostol so zvonicou v Hronseku
- Chrám svätého Mikuláša v Bodružali
- Chrám svätého Michala archanjela v Ladomirovej
- Chrám Prenesenia ostatkov svätého Mikuláša v Ruskej Bystrej
- Stredoveké kostoly regiónu Gemer-Malohont
- Štítnik
- Ochtiná
- Koceľovce
- Plešivec
- Chyžné
- Kameňany
- Rákoš
- Šivetice
- Kraskovo
- Kyjatice
- Rimavská Baňa
- Rimavské Brezovo
- Kalvária Banská Štiavnica
- Kostol svätého Juraja Trnové
- Bazilika sv. Egídia Bardejov
- Bazilika sv. Jakuba Levoča
- Dražovský kostolík
- Slovenský Betlehem Rajecká Lesná
7. Kúpaliská a akvaparky a zaujímavé ubytovania
Čo by to boli za tipy na výlety, ak by sme nespomenuli aj kúpaliská, akvaparky a zaujímavé ubytovania. Tobogány, šmykľavky, wellness, ale aj obyčajné bazény. U nás na Slovensku sa viete zabaviť aj v lete aj v zime.
A keď k tomu nakombinujete nejaké zaujímavé ubytovanie v korunách stromov, na zámku, alebo niekde v lone prírody, tak plán na dovolenku na Slovensku je hotový.
A ktoré sú tie naše naj miesta, ktoré by ste si mali určite pozrieť?
TOP 10 kúpalísk a akvaparkov
- Tatralandia
- Kúpele Rajecké Teplice
- Turčianske Teplice
- Vodný park Bešeňová
- Aqua Relax Dolný Kubín
- AquaCity Poprad
- Vadaš Thermal Resort Štúrovo
- Aquapark Senec
- Thermal Corvinus Veľký Meder
- Thermalpark Dunajská Streda
TOP 10 zaujímavých ubytovaní
- Kutica
- Hotel Amade Château Vrakúň
- Château Béla
- Zámocký hotel Galicia Nueva
- Noc na Lomnickom Štíte
- ForRest Glamping
- Rozprávková dedinka
- Nebo nad Štiavnicou
- Domy na strome po celom Slovensku
- Sedliacky Dvor
Kam na výlet na Slovensku – Naše najobľúbenejšie
Každé leto spoznávame Slovensko a v každom kraji máme nejaké obľúbené miesta, kam sa radi vraciame. Preto si na záver dáme mini zoznam z každého kraja, kam sa oplatí ísť, ak plánujete výlet na Slovensku.
Bratislavský kraj
- Pálffyovský kaštieľ Malacky – nájdete tu veľmi pekný park okolo kaštieľa a v samotnom kaštieli sa nachádza oltár, ktorý bol v minulosti zamurovaný za stenou.
- Danubiana – Len pár kilometrov od Bratislavy nájdete na brehu Dunaja naozaj parádnu galériu umenia.
- Bratislavský hrad– ten máme radi z dôvodu, že je odtiaľ krásny výhľad na okolie a dá sa tam pekne poprechádzať v záhrade.
Trnavský kraj
- Zámok Hlohovec – Tento zámok nás naozaj očaril. Bolo to hlavne z dôvodu, že sa v okolí nachádza obrovský zámocký park a vo vnútri si viete prehliadku vychutnať prostredníctvom rozšírenej reality cez tablety. Naozaj zaujímavý zážitok.
- Mlyny na Malom Dunaji – kto má rád plavbu na loďkách a kajakoch, alebo cyklovýlety tak určite odporúčame Malý Dunaj a okolie. Nájdete tu totiž hneď niekoľko Vodných mlynov, ktoré stoja za návštevu. Nám sa najviac páči ten v Jelke.
- Skalica a Holíč – Tieto dve mestá sú od seba vziadelné len pár kilometrov a stoja za návštevu. Veterný mlyn v Holíči, zámok, či rotunda v Skalici. A určite navštívte aj nejakú vínnu pivničku s ochutnávkou Skalického rubína.
Trenčiansky kraj
- Bojnice – Tu asi niej e moc čo vymýšľať. Zoo, Dinipark, Vyhliadková veža, kúpele. V Bojniciach je vždy čo robiť. Hlavne rodiny s deťmi sa tu vedia zabaviť komplet celý deň
- Haluzice – Haluzická tiesňava a Románsky kostolík sú skvelým tipom na krátky výle. nie je to nič náročné a je tam naozaj veľmi pekne.
- Hojdačky v prírode – v tomto kraji ich nájdete hneď niekoľko a mnohé z nich sa zaraďujú medzi najkrajšie.
- Lysá pod Makytou – Hojdačka Strelenka
- Soblahov – Hojdačka s výhľadom na Strážovské vrchy
- Záriečie – Hojdačka Púchovskej doliny
Nitriansky kraj
- Zubria zvernica Topoľčianky – Kto má rád zvieratká, tak nemôže vynechať toto miesto. Určite sa zastavte v čase kŕmenia.
- Arborétum Mlyňany – má najbohatšiu a najcennejšiu zbierku drevín a nachádza sa tam aj pekný kaštieľ. Presne takéto miesta my môžeme.
- Kolárovo – v tomto malom mestečku sa nachádza unikátny lodný mlyn. Je to jediný zachovaný exemplár na našom území.
Žilinský kraj
- Hojdačky a lavičky v prírode – Kto nás už pozná, tak vie, že milujeme hojdačky a lavičky v prírode. A práve u nás doma, v okolí Žiliny ich je na Slovensku najviac. A ktoré sú naše najobľúbenejšie?
- Krpeľany – Hojdačka s výhľadom na Malý Kriváň
- Zázrivá – Hojdačka s výhľadom na Malú Fatru
- Zuberec – Hojdačka s výhľadom na Roháče
- Osádka – Hojdačka Bačov stolec s výhľadom na Malý Choč
- Lietavská Svinná – Hojdačka v Doline do Patúcha
- Orava – Celý región máme naozaj radi. Skanzen v Zuberci, železnička v Oravskej Lesnej, okolie Oravskej priehrady. Tu sa oplatí ísť minimálne na týždeň, a aj tak všetko nestihnete.
- Rajecká dolina – A našou najväčšu srdcovkou je bezprostredné okolie Žiliny.Rajecké Teplice, Stretený budzogáň v Zbyňove, Gejzír v Rajeckej Lesnej…
Banskobystrický kraj
- Horehronie– Tento kút Slovenska je náš druhý najobľúbenejší, práve po Žiline. Vraciame sa tu pravidelne každý rok. Salaš Zbojská, Čiernohronská železnička, Skanzen, Osada Kysuca, sysle na Muráni, Jazda na kolobežkách v Jelšave. Je tam hneď niekoľko miest, ktoré stoja za návštevu. Ak pôjdete pozrieť, isto si tento región zamilujete aj vy.
- Novohrad – Centrom regiónu je mesto Lučenec, kde sa nachádza naozaj krásna synagóga. Okrem kultúrneho centra Lučenca je toto územie známe hlavne vďaka bohatej histórii a množstve hradov ako Šomoška, Fiľakovský hrad, hrad Modrý Kameň, Haličský zámok, Divínsky hrad. Taktiež sa tu nachádza akvapark v Dolnej Strehovej, kde Majka prežila kopa zážitkov a prvé letné lásky v mladosti.
- Banská Štiavnica – Banka Lásky, cesta v Čase, romanitcké uličky dýchajúce hisgtóriou, tajchy, arborétum. Toto mesto má všetko, čo potrebujete k romantickému víkendu. Bola by škoda nezaradiť ho do zoznamu top cieľov na Slovensku .
Prešovský kraj
- Vysoké Tatry -o Tatrách netreba moc písať. Kto má rád turistiku a hory, tak tu proste ísť musí.
- Bardejov – Toto mesto si nás získalo hlavne vďaka nádhernému skanzenu. Ak pre nič iné, tak práve ľudová architektúra je to, čo sa oplatí vidieť. A samozrejme aj historické centrum mesta.
- Stará Ľubovňa – Hrad, skanzen a najväčšie bludisko na Slovensku. to sú tri miesta, ktoré si pri návšteve Prešovského kraja nemôžete nechať ujsť.
Košický kraj
- Oborín – Nájdete tu jedno unikátne miesto. Volá sa Vodná Zážitková Cesta. Mokrade, močiar, drevené mostíky ponad vodu. Toto všetko nájdete na mŕtvom ramene rieky Laborec. Takéto miesta my (a komáre) môžeme. Za nás to bolo jedno z TOP3 miest, ktoré sme na východe navštívili.
- Iliašovce – Letohrádok Sans Souci, alebo ako by domáci povedali – Tisícročná kaplnka je mieeto, ktoré musíte určite pri návšteve východu navštíviť. Hojdačky, lavičky, ohniská. Nádherný priestor na víkendové popoludnie v prírode. A kúsok od kaplnky, na cyklistickom chodníku, sa nachádza Maringkotka kaffe, kde majú parádne koláče.
- Herľany – Známe sú hlavne vďaka Herlianskemu gejzíru, ktorý bol dlhé roky jediným studeným gejzírom v Európe. Jeho erupciu si môžete pozrieť raz za 32 – 36 hodín a naozaj to stojí za to. Často sa oplatí privstať, aby ste si mohli užiť toto zaujímavé divadlo.
Dúfame, že vás náš článok aspoň trošku inšpiroval a nájdete si v ňom pár inšpirácií kam na výlet na Slovensku. Viac tipov na výlety po celej krajine, ako aj v zahraničí, nájdete na našom blogu Cestuj za menej a na sociálnych sieťach instagram a facebook.
Vidíme sa na výlete!
ĎAKUJEME
Cestovanie je moja vášeň a vášeň mojej priateľky, ktorá prepukla niekoľko rokov dozadu. Začalo to pomaly a teraz sa to nedá zastaviť. Ešte sa poriadne nevrátim z jedného výletu a už plánujem ďalší.
Venujem sa najmä plánovaniu ciest, hľadaniu leteniek a celkovo všetkému okolo cestovania.